**Kőszeg Város Önkormányzata Képviselő-testületének**

**6/2025. (II. 14.) önkormányzati rendelete**

**a szociális ellátásokról szóló**

**21/2021. (VIII. 27.) önkormányzati rendelet módosításáról**

[1] Az alacsony jövedelemmel rendelkezők helyzete javul az önkormányzati rendelet módosításával. A jövedelemhatárok emelésével azok, akik eddig települési támogatásra voltak jogosultak, a minimálbér és a garantált bérminimum emelkedése ellenére továbbra is jogosultak lesznek a támogatásra.

[2]Kőszeg Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 32. § (1) bekezdés b) pontjában és (3) bekezdésében, 45. § (1) bekezdésében, 48.§ (4) bekezdésében, 92.§ (1) bekezdés a) pontjában, 92.§ (2) bekezdésében, 115.§ (3) bekezdésében és a 132. § (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

Kőszeg Város Önkormányzata Képviselő-testületének a szociális ellátásokról szóló 21/2021. (VIII. 27.) önkormányzati rendelete (a továbbiakban: Szr.) 4. § (2) és (3) bekezdése helyébe a következő rendelkezések lépnek:

„(2) Általános települési támogatás akkor adható, ha

a) a családban az egy főre jutó havi jövedelem a szociális vetítési alap 490%-át;

b) egyedülálló esetén a havi jövedelem a szociális vetítési alap 490%-át;

c) egyedülélő esetén a havi jövedelem a szociális vetítési alap 600%-át;

d) a gyermekét egyedülállóként nevelő szülő családjában az egy főre jutó havi jövedelem a szociális vetítési alap 530%-át

nem haladja meg.

(3) Az általános települési támogatás összege alkalmanként nem haladhatja meg a 12.000 Ft-ot.”

**2.§**

Az Szr. 5.§-a helyébe a következő rendelkezés lép:

„5.§ A 4. § (2) és (3) bekezdésétől eltérően általános települési támogatás évente - a 3. § b) pontjában meghatározott kiadások miatt, annak igazolásával – 60.000 Ft összeghatárig adható, ha a kérelmező családjában az egy főre jutó havi jövedelem nem haladja meg a szociális vetítési alap 600%-át. A 60.000, - Ft összeghatárig rendelkezésre álló keretből a támogatás legfeljebb két részletben kérelmezhető.”

**3.§**

Az Szr. 6.§-a helyébe a következő rendelkezés lép:

„ 6.§ (1) A gyógyszerkiadások és gyógyászati segédeszköz megvásárlásával kapcsolatos kiadások viseléséhez évente három alkalommal részesíthető települési támogatásban az a kérelmező, akinek családjában az egy főre jutó havi jövedelem nem haladja meg a szociális vetítési alap 600%-át. A gyógyszertámogatás összege alkalmanként nem lehet magasabb 12.000 Ft-nál.

(2) Évente további egy alkalommal gyógyszerkiadások és gyógyászati segédeszköz megvásárlásával kapcsolatos települési támogatásban részesíthető az (1) bekezdésben foglaltaknak megfelelő kérelmező, aki egyedülélő és az öregségi nyugdíjkorhatárt betöltötte vagy az a kérelmező, aki házastársával él, az öregségi nyugdíjkorhatárt betöltötték és ezen tényt megfelelően igazolja.

(3) A gyógyszertámogatás igényléséhez a kiadást számlával kell igazolni.”

**4.§**

Az Szr. 9.§ (1) bekezdése helyébe a következő rendelkezés lép:

„(1) Rendkívüli települési támogatásban kell részesíteni azt, aki hozzátartozója eltemettetéséről gondoskodott. A rendkívüli települési támogatás legkisebb összege a helyben szokásos legolcsóbb temetés költségének

a) 30%-a, amennyiben a kérelmező családjában az egy főre jutó havi jövedelem meghaladja a szociális vetítési alap 600%-át, de nem haladja meg annak 750%-át,

b) 40%-a, amennyiben a kérelmező családjában az egy főre jutó havi jövedelem meghaladja a szociális vetítési alap 500%-át, de nem haladja meg annak 600%-át,

c) 41%-100%-a, amennyiben a kérelmező családjában amennyiben a kérelmező családjában az egy főre jutó havi jövedelem nem haladja meg a szociális vetítési alap 500%-át.”

**5.§**

1. Az Szr. 9/A. § (2) bekezdése helyébe a következő rendelkezés lép:

„(2) Az (1) bekezdés szerinti települési támogatás annak a személynek nyújtható, akinek

a) a háztartásában az egy főre jutó havi jövedelem a szociális vetítési alap 530%-át;

b) egyszemélyes háztartás esetén a havi jövedelem a szociális vetítési alap 600%-át

nem haladja meg és a háztartás tagjai egyikének sincs vagyona.”

(2) Az Szr. 9/A. § (5) bekezdése helyébe a következő rendelkezés lép:

„(5) A lakásfenntartási támogatás egy hónapra jutó összege a(3) bekezdés szerinti lakásfenntartás elismert havi költségének 20 %-a. A támogatás mértéke legalább 6.000.- Ft/hó, legfeljebb azonban 13.000, -Ft/hó. A támogatás havi összegét 100 forintra kerekítve kell meghatározni.”

**6.§**

1. Az Szr. 13. § (2) bekezdése helyébe a következő rendelkezés lép:

„(2) Az (1) bekezdés szerinti települési támogatás annak a személynek nyújtható, akinek

a) a háztartásában az egy főre jutó havi jövedelem a szociális vetítési alap 530%-át;

b) egyszemélyes háztartás esetén a havi jövedelem a szociális vetítési alap 600%-át

nem haladja meg és a háztartás tagjai egyikének sincs vagyona.”

(2) Az Szr. 13. § (5) bekezdése helyébe a következő rendelkezés lép:

„(5) A támogatás egy hónapra jutó összege a(3) bekezdés szerinti lakásfenntartás elismert havi költségének 20 %-a. A támogatás mértéke legalább 6.000.- Ft/hó, legfeljebb azonban 13.000, -Ft/hó. A támogatás havi összegét 100 forintra kerekítve kell meghatározni.”

**7. §**

Az Szr. 15/A.§ (1) bekezdése helyébe a következő rendelkezés lép:

„(1) Szociális étkeztetéshez történő hozzájárulásban részesíthető évente egy alkalommal

a) legfeljebb 60.000 Ft összeghatárig az a kérelmező, akinek családjában az egy főre jutó havi jövedelem nem haladja meg a szociális vetítési alap 470%-át,

b) legfeljebb 40.000 Ft összeghatárig az a kérelmező, akinek családjában az egy főre jutó havi jövedelem meghaladja a szociális vetítési alap 470%-át, de nem haladja meg a szociális vetítési alap 530 %-át.”

**8.§**

Az Szr. a következő 6/A. alcímmel egészül ki:

**„****6/A. Gyermekszületési támogatás**

8/A.§ (1)Gyermekszületési támogatásra jogosult az a szülő, örökbefogadó szülő, aki gyermeke születésének időpontjában vagy az örökbefogadás időpontjában Kőszegen lakóhellyel rendelkezik és ott életvitelszerűen tartózkodik.

1. A gyermekszületési támogatás az újszülöttet, valamint örökbefogadott gyermeket saját családjukban nevelők részére, kiadásaik mérsékléséhez nyújtott egyszeri, 30.000, -Ft összegű támogatás.
2. A gyermekszületési támogatás iránti kérelem a gyermek születésének vagy örökbefogadásának napjától számított fél éven belül nyújtható be. A kérelemhez jövedelemnyilatkozat benyújtása szükséges.”

**9.§**

(1) Az Szr. 7.§ (1) bekezdésében és 8.§ (2) bekezdésében az „570%-át” szövegrész helyébe a „600%-át” szöveg lép.

(2) Az Szr. 9.§ (4) bekezdésében a „342.432 Ft” szövegrész helyébe a „366.432,-Ft” szöveg lép.

(3) Az Szr. 20.§ (5) bekezdésében az „59 Ft/ellátási nap” szövegrész helyébe a „40 Ft/ellátási nap” szöveg lép.

**10.§**

(1) Ez a rendelet a (3) és (4) bekezdésben foglalt kivétellel a kihirdetését követő napon lép hatályba.

(2) A 8.§-t 2025. január 1. napjától kell alkalmazni.

(3) Az 5.§ és a 6. § 2025. március 1-től lép hatályba.

(4) A 9. § (3) bekezdése 2025. április 1-jén lép hatályba.

**Dr. Zalán Gábor Básthy Béla**

jegyző polgármester

